      Z A P I S N I K

s 29. sjednice Upravnoga vijeća Pučkog otvorenog učilišta Slatina održane u srijedu  29. siječnja 2025. godine s početkom u 17:30  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić - predsjednik 
2. Snježana Žilavi – zamjenica predsjednika

3. Milan Maurer - član
4. Marina Brusić  - član i zapisničar
Izostali članovi:

5. Saša Šoltić – član- opravdao izostanak

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – voditelj financijsko-računovodstvenih poslova u POU Slatina

ZAPISNIK VODI: Marina Brusić, blagajnica – administrativna radnica u POU Slatina
ZAKLJUČAK
Predsjednik Upravnog vijeća otvorio je 29. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen s 4 glasa ZA. 
Primjedbi na zapisnik nije bilo, te je jednoglasno usvojen s 4 glasa „ZA“.
Ravnateljica govori da smo po Zakonu obvezni donijeti Godišnji plan i program do 30. siječnja. Prvi dio plana se odnosi na obrazovanje, a drugi na kulturu. Plan počinje s osnovnim podacima o ustanovi i zakonskim okvirima. Imamo sveukupno 37 verificirana programa i 6 na verifikaciji. Napominje  da smo prije tri godine bili na nuli zbog izmjene zakona. 
Govori da nam trenutno idu polaznici preko vaučera za njegovatelje i pomoćnike u nastavi, te su gotovi s teorijom i sada im počinje praktična nastava. Govori da nam uskoro kreće opet grupa njegovatelja i pomoćnika u nastavi. Sa županijom je dogovoreno da novim polaznicima koji ne rade kao pomoćnici u nastavi osigura sa školama praktičnu nastavu. 
Govori da smo iznenađeni s velikim brojem zainteresiranih za njegovatelje. Imamo verificiran program za stjecanje kvalifikacije ili nove cjelovite kvalifikacije (razina 4.1) – prodavač/ica. Dugo nismo imali zainteresiranih za ovakav oblik školovanja.
Navela je programe koji su na verifikaciji, te programe kojima je hitna prilagodba kako bi se osiguralo usklađivanje s HKO-om (svih programa „koji su radili“ unatrag 10-tak godina, izrada programa koji će biti financirani vaučerima HZZ-a (digitalni i zeleni). Naglašava kako je potrebno u prvoj polovici 2025-te izraditi te programe i poslati na verifikaciju. Objašnjava Izradu plana razvoja novih programa - plan za usklađivanje programa s HKO-om, koji uključuje konkretne korake, vremenski raspored i odgovorne osobe za provedbu svakog koraka.
Što se kadrovskih uvjete tiče, navela je zaposlenike i naše vanjske suradnike. Naglasila je da se jedan od najvažnijih uvjeta odnosi se na kvalitetu rada nastavnika. Kvalitetno izvođenje nastave i postizanje predviđenih ishoda učenja svakako su prioritet POU Slatina. POU Slatina potiče svoje predavače na stručno usavršavanje. Svake godine, u sklopu Tjedna cjeloživotnog učenja, organiziramo edukativne radionice i predavanja na koje se uvijek odazovu i naši nastavnici. Osim toga, njih 25 (koje najčešće angažiramo) sudjelovali su na andragoškim radionicama na teme „Učenje odraslih“ i „Pristup obrazovanju odraslih“.

Ove godine Obrazovni odjel Učilišta uveo je inicijalnu anketu (u rezultatima ankete jasno su vidljiva očekivanja polaznika, prije početka programa o osobinama i načinu rada nastavnika koje su polaznicima značajne: 

stručnost u području, iskustvo u obrazovanju odraslih, pristupačnost i komunikativnost, prilagodljivost različitim potrebama polaznika, podržavajući i spremni na suradnju, jasni u objašnjavanju gradiva. Interpretacija rezultata daje nam uvid u osobine nastavnika koje polaznici smatraju najvažnijima, te donosimo i preporuke za nastavnike u tome pogledu.

Nadalje polaznici u anketi detektiraju prioritete kod načina rada nastavnika: fokus na teoriju, fokus na praktične primjere, individualni pristup svakom polazniku, grupni rad i suradnja među polaznicima, koje rangiraju. Na isti način iz zaključka statističke analize izvlačimo preporuke za način rada, te nastavnike upućujemo u rezultate ankete i dajemo im preporuke za rad.

Od siječnja 2025-te uvodimo kolegijalno praćenje nastave i anketiranje nastavnika, kako bismo dobili još više informacija i eventualne sugestije nastavnika za unaprjeđenje nastavnog procesa.  Navela je ciljeve i organizaciju rada.
Nakon objašnjena obrazovnog dijela, pitanja nije bilo i predsjednik je pohvalio rad obrazovanja i dao prijedlog Godišnjeg plana i programa za obrazovni odjel na glasanje, prijedlog predsjednika usvojen je jednoglasno s 4 glasa „ZA“.

Ravnateljica je zatim nastavila obrazlaganje programskih aktivnosti kina i kazališta koje imamo u planu kroz 2025. godinu.
Filmski programi:
· Filmske premijere uz gostovanja filmske ekipe, Frka, te pregovori oko filma Šlager

· U pregovoru su i premijere ostalih hrvatskih filmova koji izlaze u 2025. godini, ali i nekih slovenskih

· Ženijalni dani (ožujak 2025.) – filmovi o jakim ženama u suradnji s Kino mrežom i HAVC-om

· Filmska pismenost u kinu - (travanj 2025/listopad.) – u organizaciji sa školama edukacija nastavnog osoblja

· Mjesec našeg filma – u suradnji s HAVC-om u svibnju

· Ljeto u Mreži (ljetni mjeseci 2025.) – suradnja s Kino mrežom

· Kino pod zvijezdama projekt je koji provodimo svako ljeto. Kroz tri tjedna u mjesecu srpnju organizirat ćemo besplatne filmske projekcije na otvorenom. Kino pod zvijezdama obično posjeti preko 3.000 posjetitelja. Bitno je napomenuti da će se manifestacija održavati na lokaciji ispred zgrade kina. Ova je lokacija odličan izbor, što se može vidjeti i po odličnoj posjećenosti. Pripremit ćemo, kao i svake godine, bogat program, sukladno financijskoj situaciji. Dječju čaroliju Kina pod zvijezdama upotpunit će i pokrovitelji koji će se potruditi mališanima učiniti zvjezdane večeri nezaboravnima. 
· Festival filmova o Domovinskom ratu – u suradnji s Udrugom djece hrvatskih branitelja.
· Rendes-vouz au cinema (rujan 2025.) Zajednički projekt Francuskog instituta u Hrvatskoj, Hrvatskog audiovizualnog centra i Hrvatske mreže neovisnih kinoprikazivača, “Rendez-vous au cinéma” prvi je put organiziran u 2015. godini tijekom festivala Francuske u Hrvatskoj. Ovaj značajan projekt posvećen francuskom filmu na veseo i eklektičan način okuplja različite filmske forme (igrane, dokumentarne i crtane filmove) različitih estetika s ciljem da privuče vrlo široku i raznoliku publiku na cijelom teritoriju Hrvatske.
· Svjetski dan audiovizualne baštine (više dana oko 27. listopada 2025.) u neovisnim hrvatskim kinima u suradnji s Hrvatskim državnim arhivom – Hrvatskom kinotekom, prikazat će se klasici hrvatske kinematografije čime se želi upozoriti na nužnost zaštite audiovizualnog materijala kao važnog dijela nacionalnog identiteta.
· Maraton kratkometražnog filma (prosinac 2025.)

· Kratki umjesto reklama – studeni/prosinac

· ZAGREB FILM FESTIVAL, studeni - Zagreb Film Festival je od samog početka programski usmjeren k predstavljanju i promociji debitantskih filmova i novih autora. Paralelno s publikom ZFF-a organizirat ćemo filmove iz Glavnog programa, u sklopu programa ZFF putuje.
· DAN SJEĆANJA NA VUKOVAR, studeni - obilježavanje Dana sjećanja na žrtvu Vukovara održat će se  projekcija prigodnog filma.
· BLAGDANI U KINU, prosinac 2025./siječanj 2026. – organizator Pučko otvoreno učilište Slatina.
Programi će se osmišljavati i realizirati na temelju dosadašnjih iskustava samostalno te u suradnji s Kino mrežom i HAVC-om

Kazališni program:
· 13. veljače u 20:00 Splicka scena: To je ta šema - Josip Škiljo - “𝗧𝗼 𝗷𝗲 𝘁𝗮 𝘀̌𝗲𝗺𝗮” je show koji će obilovati crticama iz Škiljine svakodnevice, bilo da je u pitanju familija, posao ili samo blesave ideje koje mu padaju na pamet kada ode na putovanje ili se susretne s državnom administracijom. Na koje se sve načine ne snalazi u svojim raznolikim životnim ulogama ispričat će vam kroz sat i pol showa.
· 12. ožujka u sklopu Virkasa Djed mraz je smeće, Gradsko kazalište Virovitica.
· 27. ožujka – Svjetski dan kazališta

· Predstave u travnju/svibnju po dogovoru sa školama.
· Smijeh pod zvijezdama – u sklopu Kina pod zvijezdama pod pokroviteljstvom LAG-a Marinianis osganizirat ćemo stand up nastupe u skladu s financijskim sredstvima 
· Listopad/studeni je rezerviran za Slatinsku malu scenu. U planu je u mjesecu listopadu 2025. godine, kroz dva tjedna održati pet kazališnih predstava i time naše najmlađe Slatinčane i stanovnike okolice upoznati s kazalištem, približiti im kazališnu djelatnost te im omogućiti dolazak u kazalište i gledanje predstava. Cilj nam je u program uključiti (dolaskom na predstave ) sve dječje vrtiće osnovne i srednje škole s područja grada Slatine i okolice, a posebno škole i vrtiće s područja posebne državne skrbi iz okolice Slatine. Otvorenje „12. slatinske male scene“ predviđeno je za 20.10.2025. predstavom za najmlađe  Palčica u izvedbi Dječjeg kazališta Branko Mihaljević iz Osijeka. Slijede predstave: Čudo na smetlištu  u izvedbi UO. KD. EMMA ZAGREB za niže razrede; „DIVLJA VATRA“ u izvedbi Kazališne družine Pinklec za  5 i 6 razred; ISPOD POVRŠINE- B GLAD PRODUKCIJA za  7 i  8 razred; Kako preživjeti punicu  - u izvedbi TEATRA NARANČA, PULA za srednje škole.

· Slatinske kazališne večeri za koje smo već osigurali sredstva. Planirane su predstave: Udavače  u izvedbi Hit Teatra;  POUZDANI SASTANAK – u izvedbi Gradskog kazališta Joza Ivakić  Vinkovci; PRAČOVIJEK- U IZVEDBI UO ZAKON TEATAR; IMOVINA  - TEATAR KEREKEŠ; DJED BOŽIČNJAK JE SMEĆE - u izvedbi KAZALIŠTA VIROVITICA; Gradsko amatersko kazalište Leo Srdoč Slatina – predstva nam još nije poznato koja, ali je tematika Domovinski rat.

Od mnogobrojnih događanja koje ćemo organizirati ili biti suorganizatori još je istaknula:
· KONCERTE POD POKROVITELJSTVOM MINISTARSTVA KULTURE

· DANE MILKA KELEMENA 

Nabrojala je odobrene projekte za 2025. godinu:

Ministarstvo kulture 


· Slatinska mala scena – 5.000,00 € 
· Slatinske kazališne večeri – 5.000,00 €
Hrvatski audiovizualni centar – dobili smo 2 projekta 

· „105. GODINE FILMA U SLATINI“ – redovan rad kina – 1350 €
· „U kinu je mrak“ – radionice namijenjene djeci i mladima za izradu filma - 1.800,00 € 
Virovitičko-podravska županija 

Projekt „SLATINSKE KAZALIŠNE VEČERI“ – 5.300 €

Redovan rad kina u 2025. godini 6.660 €

Europa Cinemas

Kao i svake godine očekujemo financijsku nagradu Europa Cinemas za poticanje europskoga filma i rada s mladom publikom. Uz sve ova dodatna sredstva kino je postalo u potpunosti održiva djelatnost, što prije nekoliko godina nije bilo moguće.

PRIJAVLJENI- čekaju se rezultati

Prijavili smo projekt prekogranične suradnje obuka trenera u sklopu projekta „All Inclusive: Poboljšanje jednakog pristupa obrazovanju odraslih za inkluzivnu pograničnu regiju (All In)” u skolpu Interreg VI-A Mađarska-Hrvatska program 2021.-2027. sa Zelenom zonom iz Siegetvara (rezultate čekamo). Usluga razvoja i provedbe „Obuke trenera“ namijenjena je za 20 trenera (članova projektnog tima, zaposlenika, vanjskih edukativnih suradnika) iz obje partnerske organizacije (Pučko otvoreno učilište Slatina i Društvo za kulturu i zelenu zonu Szigetvár). Program traje 2 puta po 3 dana, tijekom kojih će sudionici steći znanja i unaprijediti vještine održivog podučavanja odraslih, s naglaskom na osobe iz nepovoljnih skupina.
Zadaci koje pružatelj usluge treba ispuniti uključuju obuku koja će se održavati dva vikenda, u trajanju od ukupno 24 sata uživo, a provodit će je najmanje dva stručnjaka (s znanstveno-nastavnim zvanjem docenta/izvanrednog profesora/redovitog profesora na relevantnoj visokoškolskoj ustanovi).

Obuka je planirana na lokaciji unutar hrvatskog dijela Interreg Hu-Hr programskog područja, koja će biti odabrana u postupku jednostavne nabave u okviru provedbe projekta.

Nakon ravnateljičinog izlaganja, pitanja nije bilo te je predsjednik prijedlog Godišnjeg plana i programa dao na glasanje. Prijedlog predsjednika usvojen je jednoglasno s 4 glasa „ZA“.

Pod točkom razno nije bilo pitanja i predsjednik zaključuje 29. sjednicu Upravnoga vijeća u 18:20 sati.

ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/25-01/01
URBROJ: 2189-53-01-25-02
